1. **HANKE OBJEKT**

Käesolevate hangetega tellitakse rekonstrueerimistöödele omanikujärelevalve teenused kahele tööobjektile:

* + 1. **Töö I – Rundso paisu likvideerimistööd**
    2. **Töö II – Ala-Raudsepa paisu likvideerimistööd**

1. **TÖÖOBJEKTIDE ASUKOHAD**

**Objekt I– Rundso paisu likvideerimistööd** asub Elva jõel, Uderna ja Mäelooga külas Elva vallas, Tartu maakonnas kinnistutel Rundsoveski kat. tunnusega 69403:003:0330; Rundsoveski kat. tunnusega 58201:001:0670 ja Rundsoriba kat tunnusega 17101:001:0992.

**Objekt II – Ala-Raudsepa paisu likvideerimistööd** asub Pärlijõel, Kaugu ja Heedu külas Rõuge vallas, Võru maakonnas kinnistutel Kaugu külas Ala-Raudsepa (69701:003:0921) kinnistul ja Heedu külas Pärliniidu (69701:001:0089) kinnistul.

1. **TÖÖDE KIRJELDUS**
   1. Ehitustööde järelevalve teostaja valimisel peab järelevalve üheks tööülesandeks olema seatud nõutava sagedusega füüsiline kohalolek ehitusplatsidel tööprotsessi (kontrollmõõdistused enne tööde alustamist, mahamärkimised, tööde teostamine, teostusmõõdistused jms) kontrollimise eesmärgil. Järelevalve peab tööde teostajatega samaväärse põhjalikkusega ennast kurssi viima rajatavate ehitiste eripära ja nende rajamiseks koostatud uurimis-projekteerimistööde materjalidega. Järelevalve teostaja protokollib töökoosolekuid objektipõhiselt ning esitab protokollid objekti tellija esindajale ja ehitajale ülevaatamiseks. Protokollides peavad kajastuma kõik tehtavad projektimuudatused. Pärast ehitustööde lõppu kahe nädala jooksul esitab ehitustööde päevikud, täitedokumentatsioonid, lõpparuanded ja muud nõutavad dokumendid.
   2. OJV teenuse osutamisel **EI OLE** hankelepingu täitmisel nõutav OJV teenuse osutaja igapäevane ehitusobjektidel kohalolek ehitustööde teostamise ajal. Nõutav kohaloleku sagedus on esitatud hankedokumendis p. 3.3.
   3. Tööde loetelud ja tehnilised kirjeldused:

**Objekt I – Rundso paisu likvideerimistööd**

|  |  |
| --- | --- |
| Teenuse nimi | **Rundso paisu likvideerimistööde omanikujärelevalve teenuse tellimine** |
| Objekti nimi | Rundso paisu likvideerimistööd |
| Töövõtulepingust tulenev ehitusperiood/orienteeruv ehitusaeg | Tööde teostamise lõpptähtaeg: 31.10.2025 |
| Orienteeruv OJV teenuse osutamise aeg | 3 kuud või vastavalt tegelikule ehitustööde kestvusele |
| OJV objektil viibimise kohustus tööde teostamise ajal | **vähemalt 2 (kahel) päeval nädalas** |
| Projekt | Vesiaed OÜ poolt koostatud „Rundso paisu likvideerimise projekteerimistööde tööprojekt“ (Versioon 01). |

**Objekt II – Ala-Raudsepa paisu likvideerimistööd**

|  |  |
| --- | --- |
| Teenuse nimi | **Ala-Raudsepa paisu likvideerimistööde omanikujärelevalve teenuse tellimine** |
| Objekti nimi | Ala-Raudsepa paisu likvideerimistööd |
| Töövõtulepingust tulenev ehitusperiood/orienteeruv ehitusaeg | Tööde teostamise lõpptähtaeg: 31.10.2025 |
| Orienteeruv OJV teenuse osutamise aeg | 3 kuud või vastavalt tegelikule ehitustööde kestvusele |
| OJV objektil viibimise kohustus alates tööde teostamise ajal | **vähemalt 2 (kahel) päeval nädalas** |
| Projekt | Inseneribüroo Urmas Nugin OÜ poolt koostatud projekt „Ala-Raudsepa paisu ja vana kalapääsu likvideerimine ning jõe sängi taastamine“ (Osa 2 ehitusprojekt). |

* 1. Hinnad peavad sisaldama kõiki omanikujärelevalve toiminguid, mis tulenevad seadustest, määrustest, standarditest ja antud hankele lisatud järelevalve käsunduslepingust. **Hind koosneb kuutasust OJV teenuse tegeliku osutamise iga kalendrikuu eest ja ühekordsest tasust ehitustööde (sh vaegtööde) lõpliku vastuvõtmise, täitedokumentatsiooni kontrolli ja lõpparuande koostamise eest.**
  2. Juhul, kui ehitustööd pikenevad OJV teenuse osutajast sõltumata, jätkab käsundisaaja teenuse osutamist ning käsundiandja maksab selle eest tasu samadel alustel.

* 1. Ehitushanke dokumentatsioonidega saab tutvuda ja dokumente alla laadida Riigihangete registrist alljärgnevalt:

Hange „Rundso paisu likvideerimistööd“ (viitenumber 297011): <https://riigihanked.riik.ee/rhr-web/#/procurement/8994604/general-info>

Hange „Ala-Raudsepa paisu likvideerimistööd“ (viitenumber 297429): <https://riigihanked.riik.ee/rhr-web/#/procurement/9039584/general-info>